  Майя Бывальцева Ижкарысь К. Маркс нимо ульчаысь Короленко нимо театрлэсь азьвыл юртсэ уз сэрттэ. Со сярысь Удмуртилэн тӧроез Александр Бречалов вераз. Мукет пумкылъян кутӥмы – ум сэрттэ, рос-прос тупатъялом, выльдом. Выль юрт пуктыны милем коньдон висъязы ни, ми сое 2020-тӥ арын пуктыны кутскысалмы. Табере ми выль ӵектос лэсьтомы но федерацилэсь выльдон ужъёслы коньдон куром Александр Бречалов, Удмуртилэн тӧроезТодэ вайытом, театрлэн азьвыл юртаз Удмурт лулчеберетъя центр интыяны пумкылъян кутэмын. Нырысь ик юртэз быдэсак выльдыны вераськизы вал, собере сэрттыны малпазы. Но туэ гудырикошконэ ортчытэм котырес ӝӧк бере Удмуртиысь Мер палата юртэз тупатъяны ӵектӥз. Лэсьтӥськонэз 450-500 миллион манет тыр дунъязы вал, выльдон ужъёс дунтэмгес уз усе шуыса чаклало. Тегъёс: Мерлык Ижкар Удмуртия АлександрБречалов Удмуртлулчеберетъяцентр  